LUONNOS

 Valtioneuvoston asetus

Yhdistyneiden Kansakuntien yhteydessä toimivasta Euroopan kriminaalipolitiikan instituutista

Valtioneuvoston päätöksen mukaisesti säädetään Yhdistyneiden Kansakuntien kanssa Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen ja sen muuttamisesta tehdyn pöytäkirjan eräiden määräyksien hyväksymisestä sekä sopimuksen soveltamisesta annetun lain (582/1982) 6 §:n nojalla, sellaisena kuin se on laissa ( / ):

1 §

Henkilökunta

Yhdistyneiden Kansakuntien kanssa Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen ja sen muuttamisesta tehdyn pöytäkirjan eräiden määräysten hyväksymisestä sekä sopimuksen soveltamisesta annetun lain (582/1982) 4 §:ssä tarkoitetun henkilöstön lisäksi Yhdistyneiden Kansakuntien yhteydessä toimivassa Euroopan kriminaalipolitikaninstituutissa, jäljempänä instituutti, voi olla Yhdistyneiden Kansakuntien pääsihteerin nimittämiä tilapäisiä asiantuntijoita.

2 §

Johtajan tehtävät.

Instituutin johtajan tehtävät on määrätty Suomen hallituksen ja Yhdistyneiden Kansakuntien välillä Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen (SopS 42/1982), jäljempänä sopimus, 3 artiklan B kappaleen 1 kohdan a alakohdassa.

3 §

Sijaiset

Instituutin johtajan sijaisena toimivat työjärjestyksessä määrätyt virkamiehet.

4 §

Johtajan erityiset kelpoisuusvaatimukset

Instituutin johtajan kelpoisuusvaatimuksena on ylempi korkeakoulututkinto, hyvä perehtyneisyys kriminaalipolitiikkaan, kriminologiseen tutkimukseen ja kansainväliseen yhteistyöhön instituutin tehtäväalalla sekä käytännössä osoitettu johtamistaito ja johtamiskokemus.

5 §

Henkilökunnan nimittäminen

Instituutin johtajan ja muiden vakinaisten virkamiesten nimittämisestä on säädetty Yhdistyneiden Kansakuntien kanssa Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen ja sen muuttamisesta tehdyn pöytäkirjan eräiden määräysten hyväksymisestä sekä sopimuksen soveltamisesta annetun annetussa laissa.

Instituutin johtaja nimitetään enintään viideksi vuodeksi kerrallaan.

Instituutin johtaja nimittää yhteensä enintään vuoden kestävään määräaikaiseen virka- tai työsopimussuhteeseen. Oikeusministeriö nimittää tätä pidempään määräaikaiseen virka- tai työsopimussuhteeseen.

6 §

Avustukset

Instituutilla on oikeus ottaa vastaan tarkoitusperiensä edistämiseksi tarkoitettuja avustuksia ja lahjoituksia.

7 §

Neuvottelukunnan toiminta

Sopimuksen 3 artiklan A kappaleen 1 kohdassa tarkoitettu neuvottelukunta voi valita keskuudestaan yhden tai useamman varapuheenjohtajan.

Neuvottelukunta on päätösvaltainen, kun kokouksen puheenjohtajan lisäksi on läsnä vähintään yksi Yhdistyneiden Kansakuntien pääsihteerin määräämä jäsen ja kaksi valtioneuvoston määräämää jäsentä.

Neuvottelukunta voi jakautua instituutin työjärjestyksen nojalla jaostoihin neuvottelukunnalle kuuluvien asioiden valmistelua varten.

8 §

Neuvottelukunnan jäsenille suoritettavat korvaukset

Neuvottelukunnan puheenjohtajalle ja jäsenelle maksettavaan päivärahaan ja matkakustannusten korvaukseen sovelletaan valtion matkustussääntöä ja sen soveltamisesta annettuja määräyksiä ja ohjeita.

9 §

Eräiden asiakirjojen toimittaminen Yhdistyneille Kansakunnille

Oikeusministeriön on toimitettava sopimuksen 3 artiklan B kappaleen 1 kohdassa tarkoitetut toimintasuunnitelma, vuosikertomus ja ehdotus instituutin tulo- ja menoarvioksi ulkoministeriölle Yhdistyneiden Kansakuntien sihteeristölle edelleen toimittamista varten.

10 §

Voimaantulo

Tämä asetus tulee voimaan päivänä kuuta 20 . .

Tällä asetuksella kumotaan Yhdistyneiden Kansakuntien yhteydessä toimivasta Helsingin kriminaalipoliittisesta instituutista annettu asetus (630/1982).

———

Tämä asetus tulee voimaan päivänä kuuta 20 .

Helsingissä x.x.20xx

…ministeri Etunimi Sukunimi

Nimike Etunimi Sukunimi